हाईकोर्ट ब्लास्ट : जम्मू-कश्मीर से डॉ वसीम गिरफ्तार  
डॉ.वसीम नाम के शख्स को एनआईए ने पहले गिरफ्तार किए गए तीन आरोपियों से की गई पूछताछ के बाद पकड़ा है।
दिल्ली हाईकोर्ट ब्लास्ट मामले में एनआईए ने जम्मू−कश्मीर से एक और गिरफ्तारी की है। डॉ. वसीम नाम के शख्स को एनआईए ने पहले गिरफ्तार किए गए तीन आरोपियों से की गई पूछताछ के बाद पकड़ा है। वसीम को आज पटियाला हाउस कोर्ट में पेश किया जाएगा।   वसीम बांग्लादेश का रहने वाला है। इस मामले में पहले से गिरफ्तार आबिद हुसैन को भी आज कोर्ट के सामने पेश किया जाएगा। गुरुवार को आबिद की रिमांड खत्म हो गई है। मामले की जांच कर रही एनआईए ने कोर्ट से कहा है कि वो आबिद हुसैन से पूछताछ कर चुकी है और अब आबिद से और पूछताछ की जरूरत नहीं है।